પ્રાપ્ત માહિતી અનુસાર આ અંગેની વિગત એવી છે કે, કડી નજીક આવેલ અલદેસણ ગામે રહેતા અને રાજપુર નજીક આવેલી ખાનગી કંપનીમાં નોકરી કરતાં સંજય રાવળ અને સુરેશ રાવળ નામના બે સગા ભાઇ તેમજ સંજય રઘાજી ઠાકોર નામના ત્રણ યુવાનો ગઇ રાત્રે નવ વાગ્યાના સુમારે નોકરી કરી બાઇક પર ત્રણ સવારી અલદેસણ ગામ જઇ રહ્યા હતા ત્યારે રાત્રીના ૯-૩૦ વાગ્યાના સુમારે ઉટવા-રાજપુર રોડ પર આવેલી ચોકલેટની ફેકટરી પાસેથી પુરઝડપે પસાર થઇ રહેલી ટેન્કરે બાઇકને અડફેટે લેતા ટેન્કરના ટાયર નીચે આવી જવાથી સગા ભાઇઓ સંજય અને સુરેશ તેમજ સંજયજી ઠાકોર નામના આ ત્રણેય યુવાનોનાં ઘટનાસ્થળે જ મોત થયા હતા.